אזור התעשייה תלפיות

אזור התעשייה תלפיות הוא אזור תעשייה, תעסוקה ומסחר בדרום ירושלים. האזור משתרע על שטח של כ-1200 דונם, ממערב לשכונת תלפיות הוותיקה. האזור הוא אחד ממתחמי המסחר, התעסוקה והקניות המרכזיים בבירה, הנהנה מסמיכות לשכונות מקור חיים, ארנונה, קטמון הישנה, בקעה, המושבה הגרמנית, קטמונים, בית צפאפא וארמון הנציב. לראשונה נקבע בתוכנית הולידיי, תוכנית המתאר שהכין האדריכל ומתכנן הערים הבריטי קליפורד הולידיי לירושלים, שאושרה בשנת 1930, כי שימושי הקרקע באזור, לאורך מסילת הברזל, יוקדשו לתעשייה ומלאכה. גם בתוכנית הבאה שהכין האדריכל הנרי קנדל בשנת 1944, נקבע אזור תעשייה ומלאכה, אך בשטח גדול יותר מצפון לכפר בית צפאפא. עם זאת בפועל, בתקופת המנדט הבריטי לא הוקם דבר באזור. בתקופת ירושלים המחולקת עבר קו הגבול העירוני, בדרום האזור (רחוב משה ברעם של היום). ממערב לדרך חברון, ושכונת תלפיות הוותיקה, הוקמה מעברת "מערב תלפיות" (מעברה נוספת הוקמה גם ב"צפון תלפיות"). בפברואר 1959, הוחלט לפנות את המעברה, להקים שיכונים ואזור תעשייה במקומה. ההחלטה הרשמית להקים את אזור התעשייה, התקבלה על ידי החברה הכלכלית לירושלים ומועצת העיר ירושלים ביוני 1960, אך עבודת ההקמה בפועל החלו בתחילת 1965, על שטח של כ-600 דונם. עד סוף 1970 הוקצו כבר כל המגרשים שהוכשרו להקמת מפעלים. בין המפעלים שהוקמו במקום היו מפעל לייצור הלבשה תחתונה של חברת טריומף אינטרנשיונל, ומפעל "מגדנית הדר", לייצור ביסקוויטים קרקרים, עוגיות וופלים (המפעל נהרס בסוף שנות ה-90 ובמקומו נבנה קניון הדר). עם זאת רוב המבנים שנבנו היו בין 2 עד 6 קומות, והיו מיועדים לתעשייה קלה, מוסכים ובתי מלאכה. בסוף שנות ה-70 עברו לאזור מוסכים ובתי מלאכה אשר פונו ממתחם ממילא, שבמרכז העיר, על ידי חברת קרתא. החל משנות ה-80, הוקמו באזור גם מבנים למסחר ומשרדים והחלו להתפתח במקום חיי לילה ובילוי. בצד המפעלים ובתי המלאכה נפתחו בו קניונים, מועדוני לילה (כגון האומן 17) ומוזיקה, (כגון הצוללת הצהובה). הוקמו גם סדנאות אמנים ומספר מוסדות לימוד, ביניהם בית הספר סם שפיגל לקולנוע ולטלוויזיה ובית הספר לתיאטרון חזותי. עם כי ב-1988 ביקשה עיריית ירושלים להגביל את האישורים להקמת מבני מסחר ומשרדים נוספים באזור, מחשש ליצירת עודף בשטחי מסחר ופגיעה בפרויקט קניון מלחה ופרויקט ממילא שהיו אז בראשית בנייתם. במקומם ביקשה להקים במקום מבנים לתעשיות עתירת ידע ("היי-טק"). ב-2010 החלה הקמתו של פארק המסילה, ממערב לאזור התעשייה, במקום כביש גישה חדש שתוכנן. בינואר 2013, אישרה הוועדה המחוזית לתכנון ולבנייה של מחוז ירושלים את תוכנית האב החדשה לאזור התעשייה תלפיות. התוכנית יוצרת עירוב שימושים ומבדילה בין אזור תעסוקה, אזור תעשייה המיועד למלאכה, ובדפנות האזור- בנייה למגורים, תוך מטרה להפוך את האזור למגוון ועשיר בשימושים כגון משרדים, היי טק, מוסדות השכלה גבוהה, אולמות אירועים, בתי קולנוע, מרפאות, סדנאות אומנות וגלריות. התוכנית כוללת שדרה עירונית של קילומטר וחצי לאורך רחוב פייר קניג, מצומת אורנים ועד לדרך ברעם בה ישולב קו הרכבת הקלה העתידי. התוכנית מאפשרת הרחבת שטחי מגורים בשולי אזור התעסוקה בהיקף של כ-3,500 יחידות דיור. בפברואר 2021, אישרה הוועדה המחוזית, תוכנית אב חדשה, במסגרתה הוגדל היקף הבנייה לכ-8,250 יחידות דיור במגדלים של עד 30 קומות. מדיה וקבצים בנושא אזור התעשייה תלפיות בוויקישיתוף תוכנית האב ל‘רובע תלפיות‘, יוני 2020 גיא נרדי, ‏אזור התעשייה תלפיות בירושלים יהפוך למרכז עירוני שוקק, באתר גלובס, 30 ביולי 2018 מיכאל יעקובסון, שיפוץ לתלפיות: מגע קטן וזמני הפך את רחוב פייר קניג בי-ם לנעים יותר, באתר Xnet‏, 16 בדצמבר 2018 שלומי הלר, המהפך של תלפיות – 20 שנה קדימה: תוכנית הענק לבניית אלפי דירות ומגדלי תעסוקה, באתר כל העיר, 10 בדצמבר 2020 יהושע בן-אריה, ארץ בראי עברה: מחקרים בגאוגרפיה היסטורית של ארץ ישראל - חלק חמישי : ירושלים בראשית תקופת המנדט הבריטי, עורכים: רן אהרונסון וחגית לבסקי, ירושלים, הוצאת יד יצחק בן-צבי האוניברסיטה העברית בירושלים, 2001, עמודים 489-494 איזור תעשייתי יוקם במעברת תלפיות, למרחב, 16 בפברואר 1959 תכנית להפוך מעברת תלפיות לאזור תעשייה, הצופה, 16 בפברואר 1959 החברה הכלכלית לירושלים מתכננת הקמת מפעלים, הארץ, 22 ביוני 1960 אולפנים לסרטים צבעוניים יוקמו בקרוב בירושלים, הַבֹּקֶר, 15 בפברואר 1965 רפאל אלדור, תכנית חומש לפיתוח התעשיה בבירה - לדיון בעיריה החדשה, מעריב, 15 בנובמבר 1965 ירושלים של חרושת חברה כלכלית לירושלים בע"מ, מעריב, 3 בינואר 1988 מיעוט רזרבות קרקעיות מכביד על פיתוח ירושלים, למרחב, 24 בנובמבר 1970 ביח"ר למלבושי נשים יוקם בירושלים, דבר, 12 בפברואר 1969 אהרן גבע, "טריומף" - דיוקנו של מפעל דו־לאומי, למרחב, 28 בינואר 1971 יצחק דנון, ‏משרד עוה"ד ברץ הורן תובע שכ"ט בסך 6.5 מ' ש' מבעלי מניות לשעבר בקניון הדר בירושלים, באתר גלובס, 26 באפריל 2007 אושרה תכנית המתאר לממילא, דבר, 5 ביולי 1978 אזור המסחר והתעשיה - תלפיות - ירושלים, כותרת ראשית, 17 בדצמבר 1986 מבנה משרדים ומסחר ברחוב האומן, חדשות, 13 באוקטובר 1989 צאלה קוטלר הדרי, ‏קניון כושל בירושלים עם בית קולנוע נטוש, יהפוך בקיץ הקרוב לפרויקט חתרני בשיתוף רמי לוי, באתר גלובס, 13 ביולי 2019 ציונה שמשי, סדנאות האמנים אזור התעשייה תלפיות, חדשות, 16 בינואר 1987 גם אנטון שמאס ילמד בבית־הספר לקולנוע, מעריב, 12 בנובמבר 1989 שחר אילן, יוקפא המסחר בתלפיות, כל העיר, 20 במאי 1988 יהונתן ליס, במקום שקשוק רכבת, עימות על עתיד המסילה הישנה, באתר הארץ, 13 במרץ 2008 ניר חסון, עיריית י-ם תקטין את פארק המסילה על חשבון בית צפאפא, באתר TheMarker‏, 31 בינואר 2011 רנית נחום-הלוי, אושרה תוכנית תלפיות בירושלים: 600 אלף מ"ר לתעסוקה ו-3,500 דירות, באתר TheMarker‏, 1 בינואר 2013 רז סמולסקי, אושרה להפקדה בירושלים: שני מגדלים בתלפיות - במקום סניף שופרסל, באתר TheMarker‏, 14 ביולי 2015 הילה נהון, מהפך תלפיות: תוכנית הענק לבניית מגדלי תעסוקה ואלפי דירות אושרה בוועדה המחוזית, באתר כל העיר, 9 בפברואר 2021